8.6.2022
EL
Επίσημη Εφημερίδα της Ευρωπαϊκής Ένωσης
C 224/9 Τρίτη 23 Νοεμβρίου 2021
Ενίσχυση του αθλητισμού για την εξασφάλιση της επιτυχούς ανάκαμψής του 66. επιμένει ότι χρειάζονται μηχανισμοί στήριξης και ειδικής χρηματοδότησης ώστε να ανακάμψουν ο τομέας του αθλητισμού και όλα τα αθλήματα μετά την πανδημία COVID-19, μεταξύ άλλων μέσω εθνικών ταμείων στήριξης, του μηχανισμού ανάκαμψης και ανθεκτικότητας και των διαρθρωτικών ταμείων της ΕΕ· 67.
εκφράζει την ικανοποίησή του για το γεγονός ότι ορισμένα κράτη μέλη έχουν συμπεριλάβει τον αθλητισμό στα εθνικά τους σχέδια ανάκαμψης και ανθεκτικότητας· 68. καλεί την Επιτροπή να παράσχει στοιχεία σχετικά με τις επενδύσεις και τις μεταρρυθμίσεις στον τομέα του αθλητισμού στην έκθεση ανασκόπησης σχετικά με την εφαρμογή του μηχανισμού ανάκαμψης και ανθεκτικότητας, η οποία πρόκειται να υποβληθεί στο Κοινοβούλιο και το Συμβούλιο το 2022· 69.
εκφράζει την ικανοποίησή του για τον υψηλότερο προϋπολογισμό για τον αθλητισμό στο πλαίσιο του τρέχοντος προγράμματος Erasmus+ και υποστηρίζει περαιτέρω συνέργειες μεταξύ ταμείων και προγραμμάτων όπως το πρόγραμμα «Η ΕΕ για την υγεία» και το LIFE· υπογραμμίζει ότι η άρση όλων των εμποδίων στη διαδικασία υποβολής αιτήσεων σε εθνικό επίπεδο είναι καίριας σημασίας προκειμένου να αξιοποιηθούν καλύτερα αυτά τα εργαλεία για τη στήριξη της ανάκαμψης στον αθλητισμό· 70. εκφράζει τη λύπη του για την απουσία ρητής αναφοράς στον αθλητισμό στον κανονισμό για το πρόγραμμα «Η ΕΕ για την υγεία»· 71.
προτρέπει τα θεσμικά όργανα της ΕΕ να αυξήσουν σημαντικά τον προϋπολογισμό που προορίζεται για τον μαζικό αθλητισμό στο πλαίσιο του προγράμματος Erasmus+ κατά την επόμενη περίοδο δημοσιονομικού προγραμματισμού· 72.
τονίζει την ανάγκη να αυξηθεί περαιτέρω η χρηματοδότηση για τον αθλητισμό, μεταξύ άλλων πέραν του προγράμματος Erasmus+, με στοχευμένο τρόπο και με έμφαση στην κοινωνική διάσταση του αθλητισμού, ιδίως στον μαζικό αθλητισμό· 73. τονίζει τη σημασία των προπαρασκευαστικών ενεργειών και των δοκιμαστικών σχεδίων στον τομέα του αθλητισμού που παρέχουν πρόσθετη χρηματοδότηση για τον μαζικό αθλητισμό και αποφέρουν ενθαρρυντικά αποτελέσματα· 74. καλεί την Επιτροπή να αυξήσει τον αριθμό των δοκιμαστικών σχεδίων και των προπαρασκευαστικών ενεργειών που γίνονται δεκτά στον τομέα του αθλητισμού· 75.
τονίζει ότι είναι αναγκαίο να στηριχθεί ο αθλητικός τουρισμός ως ένα από τα μέσα για την ενίσχυση της ανάκαμψης και της ανθεκτικότητας του τομέα του αθλητισμού μετά την πανδημία COVID-19· 76.
υπενθυμίζει τη σημασία της προστασίας των παραδοσιακών αθλημάτων και της προώθησής τους με επαρκή χρηματοδότηση στο πλαίσιο της ευρωπαϊκής πολιτιστικής κληρονομιάς και της περιφερειακής ταυτότητας· 77. καλεί τις εθνικές, περιφερειακές και τοπικές αρχές να αναγνωρίσουν τον βασικό ρόλο του αθλητισμού και της σωματικής άσκησης σε τομείς όπως η αστική αναγέννηση, ο τουρισμός και η εδαφική συνοχή, και να ενθαρρύνουν την πραγματοποίηση σχετικών επενδύσεων στο πλαίσιο της πολιτικής της ΕΕ για τη συνοχή, ιδίως στο πλαίσιο του Ευρωπαϊκού Κοινωνικού Ταμείου+, του Ευρωπαϊκό Ταμείου Περιφερειακής Ανάπτυξης και του μηχανισμού ανάκαμψης και ανθεκτικότητας· 78. καλεί την Επιτροπή να ενθαρρύνει τη χρήση της χρηματοδότησης του REACT-EU για έργα που σχετίζονται με αθλητικές υποδομές, υπό την προϋπόθεση ότι αυτές είναι βιώσιμες, συμβάλλουν στη μακροπρόθεσμη οικονομική ανάκαμψη και στηρίζουν τον τουρισμό· 79. εφιστά την προσοχή της Επιτροπής και των διαχειριστικών αρχών στον σημαντικό ρόλο των μικρών αθλητικών συλλόγων και ενώσεων, και επισημαίνει ότι δεν διαθέτουν τους ανθρώπινους και υλικούς πόρους που χρειάζονται ώστε να έχουν πρόσβαση σε ευρωπαϊκή χρηματοδότηση και στοχευμένη στήριξη· 80. καλεί τα κράτη μέλη να εξετάσουν το ενδεχόμενο εφαρμογής του χαμηλότερου δυνατού συντελεστή ΦΠΑ στον τομέα του αθλητισμού ως ένα από τα μέσα που θα διευκολύνουν την πρόσβαση στις υπηρεσίες του εν λόγω τομέα μετά την πανδημία COVID-19· 81.
καλεί την Επιτροπή να αναπτύξει μεθοδολογία για τον καθορισμό κριτηρίων για τη μέτρηση και την παρακολούθηση του κοινωνικού αντίκτυπου των προγραμμάτων που αφορούν τον αθλητισμό, μαζί με όλους τους σχετικούς συμφεροντούχους, συμπεριλαμβανομένων της κοινωνίας των πολιτών, των κοινωνικών εταίρων και των δημόσιων αρχών, και να επικαιροποιεί και να παρουσιάζει σε τακτική βάση στοιχεία σχετικά με τον κοινωνικό αντίκτυπο του αθλητισμού· 82.
ζητεί επιτακτικά από την Επιτροπή και τα κράτη μέλη να επικαιροποιούν και να παρουσιάζουν σε τακτική βάση στοιχεία σχετικά με τον οικονομικό αντίκτυπο του αθλητισμού·